text: Неапублікаваныя дадзеныя “чорных скрыняў” пацвярджаюць, што Боінг збіла ракета, паведамляе амерыканскі тэлеканал CBS News.
  “Яна (ракета) зрабіла тое, для чаго была распрацавана – збіваць самалёты”, – цытуе тэлеканал словы еўрапейскага чыноўніка бяспекі палётаў. Паводле яго слоў, дадзеныя самапісцаў пацвярджаюць “дэкампрэсію ў выніку магутнага выбуху”.
  Нагадаем, бартавыя самапісцы збітага малазійскі авіялайнера “Боінг-777” 23 ліпеня былі дастаўлены ў Вялікабрытанію пад наглядам экспертаў Міжнароднай арганізацыі грамадзянскай авіяцыі.
  17 ліпеня ў Данецкай вобласці пацярпеў крушэнне самалёт “Боінг-777” малазійскі авіяліній, які ляцеў з Амстэрдама ў Куала-Лумпур. На борце лайнера знаходзіліся 298 чалавек, у тым ліку 15 членаў экіпажа. Да расследавання прычын трагедыі падключыліся міжнародныя спецыялісты.
  У сваю чаргу, у Дзярждэпе ЗША ўсклалі на Расею і яе прэзідэнта Уладзіміра Пуціна адказнасць за збіты ў Данецкай вобласці пасажырскі авіялайнер “Боінг-777”. У ЗША перакананыя, што менавіта сепаратысты збілі пасажырскі самалёт.
  Прэзідэнт Украіны Пятро Парашэнка прапанаваў правесці ў Святагорску наступны раўнд перамоваў па мірным урэгуляванні на Данбасе з удзелам Расеі і прадстаўнікоў сепаратысцкіх арганізацыяў ДНР і ЛНР.
  Пра гэта заявіў на прэс-канфэрэнцыі гарадскі галава Данецку Аляксандар Лук’янчанка, паведамляе «Муниципальная газета».
  Ён распавёў, што разам з народным дэпутатам Барысам Калеснікавым сустракаўся ў Кіеве з прэзідэнтам Украіны Пятром Парашэнкам.
  Прэм’ер-міністар самаабвешчанай ДНР Аляксандар Барадай прапанаваў правесці чарговы раўнд кансультацыяў па мірным урэгуляванні ў бяспечным для сепаратыстаў месцы.
  “Цяпер абмяркоўваецца шэраг найбольш бяспечных месцаў, сярод якіх Данецк, любы горад у Расеі і Беларусь”, – заявіў Барадай Інтэрфаксу.